આપણે જે બિલ્ડિંગમાં વસીએ છીએ એ બિલ્ડિંગને જો હવે રીડેવલપમેન્ટ માટે સોંપવાનું હોય તો આપણને નુકસાન ન થાય એવી દરેક બાબતની ચર્ચા કરીને એનો સ્પષ્ટ કરાર બિલ્ડર સાથે કરવો જોઈએ. વળી એક વખત થયેલો કરાર બિલ્ડિંગના તમામ રહીશોને જાણ કર્યા વગર રદ ન કરી શકાય અને અડધેથી બીજા કોઈ બિલ્ડરને કારોબાર ન સોંપી શકાય એ મુજબનું સ્પષ્ટ લખાણ કરવું જોઈએ. જૂના અનુભવી લોકોની તથા વકીલની સલાહ લેવી જોઈએ. વકીલ બિલ્ડરનો ન હોય એનું ખાસ ધ્યાન રાખવું. આપણે કોઈને છેતરવા નથી માગતા, કિન્તુ આપણને કોઈ છેતરી ન જાય એની તકેદારી તો રાખવાની જ છેને?